અમદાવાદ): ભાજપ પાસે જ્યારે સત્તા અને સંપત્તી  ન્હોતી ત્યારે પ્રમાણિક અને નિષ્ઠાવાન કાર્યકરોની ફોજ હતી, જે પૈકીના એક હતા એડવોકેટ એચ એલ પટેલ, આમ તો તેમનું નામ હરીશચંદ્ર પટેલ હતું પણ જેવું નામ તેવા જ ગુણ હતા, ભાજપની કેશુભાઈ પટેલની સરકાર પહેલી વખત બની તેમાં એચ એલ પટેલ અમદાવાદની સરખેજ વિધાનસભા બેઠક ઉપરથી ચૂંટાઈ આવ્યા હતા, કાયદાના નિષ્ણાત હોવાને કારણે ભાજપે તેમને વિધાનસભા અધ્યક્ષનું પદ સોંપ્યું હતું, જીંદગી આખી પૈસા વગર કેસ લડનાર એચ એલ પટેલને સત્તા મળી ત્યારે તેઓ ખુબ બીમાર પડયા અને 1996-1997માં તેમનું નિધન થયું, સરખેજ વિધાનસભા ખાલી પડતા ભાજપે આ બેઠક ઉપરથી અમિત શાહને ચૂંટણી લડાવવાનો નિર્ણય કર્યો હતો અમિત શાહની જીંદગી આ પહેલી ચૂંટણી અને તેઓ જીતી ગયા અને ગુજરાત વિધાનસભાનાં સભ્ય બન્યા હતા.